Document ID: /roh_data/filtered/fineweb-2-filterrobots_roh.jsonl.gz/2049

Sco quai ch’il president da Tujetsch Beat Roeschlin ha ditg, haja la vischnanca contactà il chantun Grischun e declerà la situaziun. Il chantun ha lura da sia vart contactà il chantuns Tessin, Uri e Vallais per coordinar las mesiras per las fatschentas pertutgadas dal manco da turists entras la serrada da la via tranter Göschenen ed Andermatt.
Annunziar lavur curta pon las fatschentas davent dad immediat al chantun. En cas normal sto succeder mintgamai 10 dis avant ch’introducir la lavur curta. Sco Paul Schwendener ha dentant ditg, saja il chantun en contact cun la confederaziun per pudair far ina excepziun ed uschia laschar crudar quest temp da preinfurmaziun.